CELEX: 32018R1530
Language: lt
Date: 2018-10-10 00:00:00
Title: 2018 m. spalio 10 d. Komisijos įgyvendinimo reglamentas (ES) 2018/1530 dėl tam tikrų prekių klasifikavimo Kombinuotojoje nomenklatūroje

15.10.2018   
               
               
                  LT
               
               
                  Europos Sąjungos oficialusis leidinys
               
               
                  L 257/4
               
            
         KOMISIJOS ĮGYVENDINIMO REGLAMENTAS (ES) 2018/1530
         2018 m. spalio 10 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 10 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Stačiakampis, maždaug 18 × 5 × 2 mm dydžio, plastikinis gaminys su įtaisytu plastikiniu pasaitėliu, kuriuo jis tvirtinamas prie mobiliojo telefono, ir guminiu sandarikliu.
                        Gaminys skirtas konkretaus modelio mobiliojo telefono USB lizdui uždengti ir apsaugoti.
                        Šis gaminys apsaugo mobilųjį telefoną nuo vandens ir dulkių.
                     
                     
                        3926 90 97 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 3926 , 3926 90  ir 3926 90 97  atitinkančiais prekių aprašymais.
                        Gaminys nelaikytinas mobiliojo telefono dalimi, kaip ji suprantama pagal XVI skyriaus 2 pastabą, nes nuo jo nepriklauso mobiliojo telefono mechaninis ar elektrinis veikimas (žr. 2014 m. gegužės 15 d. Teisingumo Teismo sprendimo Data I/O, C-297/13, ECLI:EU:C:2014:331, 35 punktą ir 2014 m. lapkričio 20 d. Teisingumo Teismo sprendimo Rohm Semiconductor, C-666/13, ECLI:EU:C:2014:2388, 46 punktą).
                        Gaminys skirtas tik mobiliajam telefonui apsaugoti. Todėl jis nelaikytinas dalimi, tinkama naudoti vien tik arba daugiausia su koriniams tinklams skirtais telefonais, ir nepriskirtinas 8517  pozicijai.
                        Gaminys klasifikuotinas pagal medžiagą, iš kurios pagamintas ir kuri nulemia jo esminį požymį. Gaminio esminį požymį nulemia plastikas, nes jo gaminyje daugiausia ir jo vaidmuo naudojant gaminį, svarbiausias.
                        Taigi gaminys laikytinas kitu gaminiu iš plastikų ir jam priskirtinas KN kodas 3926 90 97 .